Osnovna škola „Ivo Dugandžić - Mišić“, Komin

Školska godina 2024./2025.

**KRITERIJI VREDNOVANJA**

**MATEMATIKA**

Učiteljica: Maja Čičković

Elementi vrednovanja u nastavnom predmetu Matematika su:

1. usvojenost znanja i vještina

2. matematička komunikacija

3. rješavanje problema

1. ***Usvojenost znanja i vještina***

* opisuje matematičke pojmove
* odabire odgovarajuće i matematički ispravne procedure te ih provodi
* provjerava ispravnost matematičkih postupaka i utvrđuje smislenost rezultata
* upotrebljava i povezuje matematičke koncepte.

Usvojenost znanja i vještina može se provjeravati:

* **Usmenim ispitivanjem** (može se provoditi na svakom nastavnom satu bez prethodne najave)
* **Ispitima znanja** (Najavljuju se 14 dana prije pisanja. Ocjena nedovoljan iz ispita znanja ispravlja se pisanim putem prema dogovoru s učiteljem. Ako se ocjena ispita znanja ne ispravi zaključna ocjena je nedovoljan i učenik se upućuje na dopunski rad.)
* **Opažanjem** izvedbe učenika u aktivnostima

Pisane provjere vrednuju se prema ovom kriteriju:

|  |  |
| --- | --- |
| Ocjena | Broj bodova (%) |
| Nedovoljan (1) | 0-49 |
| Dovoljan (2) | 50-59 |
| Dobar (3) | 60-74 |
| Vrlo dobar (4) | 75-89 |
| Odličan (5) | 90-100 |

Usmeno ispitivanje vrednuje se prema ovim kriterijima:

|  |  |
| --- | --- |
| Nedovoljan (1) | Ne prepoznaje osnovne ključne pojmove. Ne može opisati matematičke pojmove. Ni uz učiteljevu pomoć ne uspijeva riješiti najjednostavnije zadatke. Ne uočava pogreške te ni uz pomoć učitelja ne zna ih ispraviti. Ni uz pomoć učitelja ne povezuje *staro* i *novo* gradivo. |
| Dovoljan (2) | Prepoznaje i razlikuje osnovne ključne pojmove. Odgovara po sjećanju, bez dubljeg razumijevanja. Rješava najjednostavnije zadatke. Spor je u rješavanju. Ne uočava greške samostalno ali ih uz pomoć djelomično ispravlja. Uz veliku pomoć učitelja povezuje *staro* i *novo* gradivo. |
| Dobar (3) | Sadržaje usvojio na razini razumijevanja (stupanj reprodukcije). Djelomično primjenjuje matematičke zakonitosti, iako ih poznaje. Sporiji je u rješavanju zadataka. Uočava pogrešku ako je na nju upozoren i samostalno ju ispravlja. Uz pomoć učitelja uočava vezu *novog* i *starog* gradiva. |
| Vrlo dobar (4) | Opisuje matematičke pojmove, ali uz manje greške koje samostalno ispravlja. Odabire pogodne i matematički ispravne procedure te ih uz manje greške provodi. Razumije nastavno gradivo i služi se znanjem navodeći primjere. Samostalno i točno rješava i složenije zadatke. Na poticaj učitelja povezuje *nove* sadržaje sa sadržajima iz prethodnih razreda. |
| Odličan (5) | Sigurno, samostalno, brzo i logički zaključuje i odgovara na pitanja. Jasno opisuje matematičke pojmove. Povezuje sadržaje i odabire matematičke postupke koji najviše odgovaraju zadatku. Uspješno rješava teže zadatke. Reagira brzo, odgovara temeljito i argumentirano. |

1. ***Matematička komunikacija***

* koristi se odgovarajućim matematičkim jezikom (standardni matematički simboli, zapisi i terminologija) pri usmenome i pisanome izražavanju
* koristi se odgovarajućim matematičkim prikazima za predstavljanje podataka
* prelazi između različitih matematičkih prikaza
* svoje razmišljanje iznosi cjelovitim, suvislim i sažetim matematičkim rečenicama
* postavlja pitanja i odgovara na pitanja koja nadilaze opseg izvorno postavljenoga pitanja
* organizira informacije u logičku strukturu
* primjereno se koristi tehnologijom

Matematička komunikacija može se provjeravati:

* **Usmenim ispitivanjem** (može se provoditi na svakom nastavnom satu bez prethodne najave)
* **Ispitima znanja** (Najavljuju se 14 dana prije pisanja. Ocjena nedovoljan iz ispita znanja ispravlja se pisanim putem prema dogovoru s učiteljem. Ako se ocjena ispita znanja ne ispravi zaključna ocjena je nedovoljan i učenik se upućuje na dopunski rad.)
* **Opažanjem** izvedbe učenika u aktivnostima

Pisane provjere vrednuju se prema ovom kriteriju:

|  |  |
| --- | --- |
| Ocjena | Broj bodova (%) |
| Nedovoljan (1) | 0-49 |
| Dovoljan (2) | 50-59 |
| Dobar (3) | 60-74 |
| Vrlo dobar (4) | 75-89 |
| Odličan (5) | 90-100 |

Usmeno ispitivanje vrednuje se prema ovim kriterijima:

|  |  |
| --- | --- |
| Nedovoljan (1) | Svoja razmišljanja iznosi nejasnim i nesuvislim rečenicama. Ne koristi se odgovarajućim matematičkim jezikom (standardni matematički simboli, zapisi i terminologija) pri usmenom i pisanom izražavanju. |
| Dovoljan (2) | Uz pomoć i česte pogreške koristi se odgovarajućim matematičkim jezikom (standardni matematički simboli, zapisi i terminologija) pri usmenom i pisanom izražavanju. Djelomično se koristi odgovarajućim matematičkim prikazima za predstavljanje podataka. Uz pomoć i djelomično povezuje različite matematičke prikaze. Svoja razmišljanja iznosi nejasnim i napamet naučenim rečenicama. |
| Dobar (3) | Uz pomoć koristi se odgovarajućim matematičkim jezikom (standardni matematički simboli, zapisi i terminologija) pri usmenom i pisanom izražavanju. Uz pogreške se koristi odgovarajućim matematičkim prikazima za predstavljanje podataka. Uz pomoć povezuje različite matematičke prikaze. Svoja razmišljanja iznosi nesigurno uz kratke rečenice. |
| Vrlo dobar (4) | Koristi se matematičkim jezikom pri usmenom i pisanom izražavanju ali nesigurno. Uz manje greške koje samostalno ispravlja koristi se odgovarajućim matematičkim prikazima za predstavljanje podataka. Iznosi svoja razmišljanja nesigurnim, ali suvislim matematičkim rečenicama |
| Odličan (5) | Jasno i sigurno koristi matematički jezik pri usmenom i pisanom izražavanju. U potpunosti samostalno se koristi odgovarajućim matematičkim prikazima za predstavljanje podataka. Lako i sigurno prelazi između različitih matematičkih prikaza. Argumentirano i jasno iznosi svoja razmišljanja cjelovitim, suvislim i sažetim matematičkim rečenicama. |

1. ***Rješavanje problema***

* prepoznaje relevantne elemente problema i naslućuje metode rješavanja
* uspješno primjenjuje odabranu matematičku metodu pri rješavanju problema
* modelira matematičkim zakonitostima problemske situacije uz raspravu
* ispravno rješava probleme u različitim kontekstima
* provjerava ispravnost matematičkih postupaka i utvrđuje smislenost rješenja problema
* generalizira rješenje.

Rješavanje problema može se provjeravati:

* **Usmenim ispitivanjem** (može se provoditi na svakom nastavnom satu bez prethodne najave)
* **Ispitima znanja** (Najavljuju se 14 dana prije pisanja. Ocjena nedovoljan iz ispita znanja ispravlja se pisanim putem prema dogovoru s učiteljem. Ako se ocjena ispita znanja ne ispravi zaključna ocjena je nedovoljan i učenik se upućuje na dopunski rad.)
* **Opažanjem** izvedbe učenika u aktivnostima

Pisane provjere vrednuju se prema ovom kriteriju:

|  |  |
| --- | --- |
| Ocjena | Broj bodova (%) |
| Nedovoljan (1) | 0-49 |
| Dovoljan (2) | 50-59 |
| Dobar (3) | 60-74 |
| Vrlo dobar (4) | 75-89 |
| Odličan (5) | 90-100 |

Usmeno ispitivanje vrednuje se prema ovim kriterijima:

|  |  |
| --- | --- |
| Nedovoljan (1) | Znanje je manjkavo pa se ne primjenjuje. Ni uz učiteljevu pomoć učenik ne može rješavati problemske zadatke. |
| Dovoljan (2) | Jednostavnije problemske zadatke rješava sporo, pravi pogreške, ali uz učiteljevu pomoć ipak ih uspijeva riješiti. |
| Dobar (3) | Donekle primjenjuje znanje, polako i uz učiteljevu pomoć točno. |
| Vrlo dobar (4) | Znanje primjenjuje, umjereno brzo, točno i bez učiteljeve pomoći. Probleme rješava samostalno birajući najbolje strategije i uglavnom točno, snalazi se i s težim zadatcima. |
| Odličan (5) | Reagira brzo, odgovara britko i lucidno. Primjenjuje znanje samostalno i u novim ispitnim situacijama. Povezuje činjenice i postavlja problem. Novi sadržaji na njega djeluju izazovno. Samostalno rješava problemske zadatke birajući postupak koji najviše odgovara zadatku. |

DOMAĆE ZADAĆE

Domaće zadaće služe za provjeravanje učenikove samostalnosti i redovitosti rada te se ne vrednuju brojčano nego se iskazuju opisno. Na početku svakog sata konstatira se tko ima, a tko nema domaću zadaću. Ukoliko je postojala kakva poteškoća kod rješavanja zadaće ona se riješi pred cijelim razredom uz učiteljevu pomoć.

ODNOS PREMA RADU I FORMATIVNO VREDNOVANJE

Tijekom cijele nastavne godine provode se kratke provjere znanja koje se ne vrednuju brojčano nego se iskazuju opisno. Kratke provjere su unaprijed najavljene.

Također opisno će se redovito bilježiti zapažanja o razvoju njegova interesa za predmet, sposobnosti i motivacije, marljivosti, pozornosti na nastavi, radnih navika, ustrajnosti i temeljitosti u radu pri usvajanju ishoda.